ભારતમાં ખેતી આજે પણ સૌથી વધુ રોજગારી આપતું ક્ષેત્ર છે, અને તેની સાથે પ્રત્યક્ષ કે પરોક્ષ રીતે એક મોટો વર્ગ સંકળાયેલો છે. દેશના બે મોટા રાજ્યો મધ્યપ્રદેશ અને રાજસ્થાનમાં થોડા જ મહિનાઓમાં ચૂંટણી આવી રહી છે, ત્યારે અહીંના પણ ખેડૂતોમાં પાકના પૂરતા ભાવ ન મળતા સરકાર સામે રોષ પ્રવર્તી રહ્યો છે. વળી, આ બંને રાજ્યોમાં ભાજપની જ સરકાર છે. માટે આગામી ચૂંટણી ભાજપ માટે પડકાર રૂપ સાબિત થઈ શકે છે.